PAGTATALAGA NG ISANG TAHANAN1 Ang pagtatalaga ay gawin matapos ang Sermon gamit ang Basic Pattern of Worship. +PAGBATI Pastor: Sa pangalan ng Diyos na ating Magulang. Lahat: Amen. Pastor: Sinabi ni Jesus, "Pakinggan n'yo! Nakatayo ako sa may pintuan, kumakatok; kapag narinig ninyo ang aking tinig at binuksan n'yo ang pintuan, papasok ako." Mga kapatid at mga kaibigan, sama-sama tayong nagtipon-tipon upang hangarin ang pagpapala ng Diyos sa tahanang ito, na naihanda sa pamamagitan ng pagsang-ayon ng Diyos at ng gawa ng tao. Hindi lamang isang tirahan ang tahanang ito kundi sagisag ng mabiyaya at mapagmahal na pangangalaga ng Diyos. Kung kaya, magdala tayo ng pagpupuri at pasasalamat sa Diyos. PAGTATALAGA NG TAHANAN Pamilyang nagtatalaga: Sa ngalan ng Diyos na ating magulang, itinatalaga namin ang tahanang ito sa Kanya na may pagpapasalamat. Amen. Pastor: Manalangin tayo. Walang hanggang Diyos, pagpalain mo ang _____________________ na ito. Paghariin mo nawa ang iyong pag-ibig at maihayag dito ang ipinangako mong presensya. Silang mga pumapasok at lumalabas sa tahanang ito ay maturuan na magmahal, kung paano mo kami minahal. Mamuhay sa kapayapaan ni Jesu-Cristong aming Panginoon. Amen. Dadako ang pastor sa mga bahagi ng tahanan at sa mga kagamitang kasamang itatalaga o bendisyunan. Pinto Pastor: Pagpalain Mo po, O Diyos, ang pintuan ng tahanang ito upang walang bagay na makapipinsala ang makapasok dito at upang ito'y mamalaging bukas sa mga nangangailangan. Sa pangalan ng Ama, ng Anak, at ng Santo Espiritu. Amen. Wiwisikan ng Holy Water. Salas Pagpalain Mo po, O Diyos, itong salas na siyang pinagtitipunan ng mga naninirahan dito. Nawa'y ang buong sambahayan ay makatagpo rito ng kapahingahan at katiwasayan ng lobo. Manatili sana silang nagmamahalan sa isa't isa upang ang sinumang dumalaw sa kanila ay matuto sa kanilang magandang halimbawa. Amen. Wiwisikan ng Holy Water. Silid-Kainan Pagpalain Mo po, O Diyos, ang silid na ito kung saan pinagsasaluhan ang Iyong masaganang biyaya. Nawa'y patuloy na alalahanin ng sambahayan ang mga taong naging bahagi sa 1 Ang ilang mga bahagi nito ay hango sa Aklat ng Pagsamba ng United Methodist Church at sa UCCP Pagbubulay ng Buhay. Una ko itong ginamit na gabay noong ako ay nadestino sa University United Methodist Church, Sunset Drive, Poblacion, Kabacan, Cotabato taong 2009, lalong-lalo na sa pinapaupahang bahay ng mag-asawang Judy and May Eva Garcia. (Rev. Jeric C. Cortado)
pagkakaroon ng pagkain sa kanilang hapag. Gayundin naman ang mga taong salat sa ganitong pangangailangan. Amen. Wiwisikan ng Holy Water. Kusina Pagpalain Mo po, O Diyos, itong kusina kung saan ang pagkain ay dinadalisay sa tubig at apoy. Amen. Wiwisikan ng Holy Water. Paliguan at Palikuran Pastor: Pagpalain Mo po, O Diyos, ang paliguan at palikurang ito na bahagi ng kalinisan sa katawan ng tao. Nawa'y ang sinumang gagamit nito ay magkaroon ng malinis na puso at kaisipan, kasama ng pisikal na katawan para sa kaganapan ng kanilang pagkatao. Amen. Wiwisikan ng Holy Water. Silid ng mga Magulang Pagpalain Mo po, O Diyos, ang silid na ito upang ang mag-asawa ay mamuhay nang tahimik at may pagmamahalan. Nawa'y maging tapat sila sa isa't isa at maranasan Iyong biyaya kasama ng kanilang mga supling. Amen. Wiwisikan ng Holy Water. Silid-Tulugan ng mga Bata at Iba pa Pagpalain Mo po, O Diyos, ang silid na ito at gawing duyan ng pagmamahal at pagkalinga. Pagkalooban Mo ng kapahingahan ang pagod nilang katawan dahil sa mga gawain sa araw-araw. Amen. Wiwisikan ng Holy Water. Silid Aklatan o Study Room Pagpalain Mo po, O Diyos, ang silid na ito at ang sinumang magpapalipas oras dito. Palawakin Mo ang kanilang karunungan at kanilang pag-iisip, pananalita at pagsusulat upang Ikaw ang kanilang mapaglingkuran. Amen. Wiwisikan ng Holy Water. Silid sa Pagtatrabaho Pagpalain Mo po, O Diyos, ang silid na ito at ang lahat ng mga kagamitang naririto. Ito nawa'y maging silid na makapagpapalitaw ng kakayahang lumikha at pagyamanin ang kaloob Mong biyaya. Amen. Wiwisikan ng Holy Water. Halamanan Pagpalain Mo po, O Diyos, ang halamanang ito na nagbibigay aliw sa amin. Nawa'y makita namin ang Iyong luwalhati sa Iyong kamangha-manghang nilikha. Bigyan Mo kami ng biyaya na purihin Ka at magpasalamat sa Iyo. Amen. Wiwisikan ng Holy Water. At iba
ang Pastor: Pagpalain mo po, O Diyos _______________________ na ito ay maging instrumento upang maranasan ng lahat ng gagamit ang iyong biyaya. Ipahintulot mo rin po na gagamitin ito sa kapurihan sa Iyo. Sa pangalan ng Ama, ng Anak, at ng Santo Espiritu. Amen. ang mga kagamitang ito. Nawa Babasbasan din ng Pastor ang mga sagisag na inaasahang makikita sa altar o sa isang sulok, o mesa ng tahanan. Babalik ang lahat sa dakong pinagtitipunan at sasambitin ng pastor ang mga sumusunod na Panalangin. Pastor: Ang pag-iingat nawa ng Diyos ang siyang igawad sa tahanang ito, at gayundin naman sa ating lahat. Ang kanyang pag-ibig ang siya nawang manahang palagi sa inyo upang ipagpatuloy ninyo ang mabuhay na may paglilingkod sa kapwa. Sa pangalan ng Ama, ng Anak, at ng Santo Espiritu. Amen. Ang pagsamba ay magpapatuloy. Mainam na isunod dito ang PASASALAMAT AT KOMUNYON, o di kaya ANG PAGPAPAHAYO.